ఆఫ్ఘాన్లో అమెరికా డ్రోన్ దాడుల్లో మృతి శ్రీలంక క్రికెట్ టీం బస్సుపై దాడితో సంబంధాలు బంగ్లాలో పేలుళ్లు.. ఆరుగురి మృతి వాషింగ్టన్/ కాబూల్/ఢాకా, మార్చి 26: ఉగ్రవాద సంస్థ అల్కాయిదాకు గట్టి ఎదురుదెబ్బ తగిలింది. తూర్పు ఆఫ్ఘనిస్థాన్ ప్రాంతంలో అమెరికా సైన్యం నిర్వహించిన డ్రోన్ దాడుల్లో ఆ సంస్థ సీనియర్ నాయకుడు ఖారీ యాసిన్ హతమయ్యాడు. ఈ నెల 19న పక్టికా ప్రావిన్స్లో జరిగిన దాడిలో యాసిన్ మృతి చెందాడనటానికి తమ వద్ద అధారాలు ఉన్నాయని అమెరికా రక్షణ శాఖ మంత్రి జిమ్ మట్టీస్ ఆదివారం వెల్లడించారు. పాకిస్థాన్లో వివిధ పేలుళ్లతో యాసిన్ సంబంధాలు ఉన్నాయని అమెరికా రక్షణ సంస్థ పెంటగాన్ తెలిపింది. 2008, సెప్టెంబర్ 20న ఇస్లామామాబాద్లో మారియట్ హోటల్లో జరిగిన పేలుళ్లకు, 2009లో లోహార్లో శ్రీలంక క్రికెట్ టీం సభ్యుల బస్సు లక్ష్యంగా జరిగిన దాడితో యాసిన్కు సంబంధాలున్నాయి. కాగా, బంగ్లాదేశ్లోని సిల్హట్ నగరంలో ఉగ్రవాదులు నక్కిన ఓ ఐదంతస్థుల అపార్ట్మెంట్ బయట జరిగిన రెండు వరుస శక్తివంతమైన పేలుళ్లలో ఆరుగురు మృతి చెందారు. మరో 50 మందికి తీవ్రగాయాలయ్యాయి. మృతి చెందిన వారిలో ఇంటెలిజెన్స్ వింగ్కు చెందిన ఇద్దరు ఇన్స్పెక్టర్లు, ఇద్దరు కాలేజీ విద్యార్థులు, మరో ఇద్దరు పౌరులు ఉన్నారు. ఉగ్రవాదులు దాగి ఉన్నారనే సమాచారం మేరకు శనివారం పోలీసులు, కౌంటర్ టెర్రరిజం బృందాలు అపార్ట్మెంట్ను చుట్టుముట్టి ఆపరేషన్ ప్రారంభించగా పేలుళ్లు చోటు చేసుకున్నాయి.
aafghaanlo america dron daadullo mruti srilanka cricket teem bassupai daadito sambandhaalu banglaalo paelullu.. aruguri mruti vashington/ kabool/dhaka, marchi 26: ugravaada samstha alkaayidaaku gatti edurudebba tagilindi. thoorpu afghanistan praantamlo america sainyam nirvahinchina dron daadullo aa samstha seanier nayakudu khari yasin hatamayyadu. ee nela 19na paktika praavinslo jarigina daadilo yasin mruti chendaadanataaniki tama vadda adhaaraalu unnaayani america rakshana saakha mantri jim matties aadivaaram velladinchaaru. paakisthaanlo vividha paelullatho yasin sambandhaalu unnaayani america rakshana samstha pentagan telipindi. 2008, september 20na islamamabadlo mariat hotallo jarigina pelullaku, 2009loo loharlo srilanka cricket teem sabhyula bassu lakshyamgaa jarigina daadito yaasinku sambandhaalunnaayi. kaga, bangladeshloni silhat nagaramlo ugravaadulu nakkina oo aidantasthula apartment bayata jarigina rendu varusa saktivantamaina pelullalo aaruguru mruti chendaaru. maro 50 mandiki teevragaayaalayyaayi. mruti chendina vaarilo inteligens vingku chendina iddaru inspectorlu, iddaru callagy vidyaarthulu, maro iddaru pourulu unnaaru. ugravaadulu daagi unnarane samacharam meraku sanivaaram poliisulu, counter terrarism brundaalu apaartmentnu chuttumutti aperation praarambhinchagaa paelullu chotu chesukunnayi.